01976R0300 — SL — 01.01.2019 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (ESPJ, EGS, EURATOM) št. 300/76

z dne 9. februarja 1976

o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov







Člen 1

1. ►M16 Uradnik:

— plačan iz sredstev za raziskave in investicije ter zaposlen v enoti Skupnega raziskovalnega središča ali v okviru posredne dejavnosti, ali

— plačan iz sredstev za tekoče poslovanje in zaposlen v oddelku službe za informacijsko in komunikacijsko tehnologijo (IKT), oddelku za varovanje in varnost, telefonski centrali/informacijski službi, v recepciji, v oddelku, ki zagotavlja podporo operacijam skupne zunanje in varnostne politike (SZVP)/evropske varnostne in obrambne politike (EVOP) ali ki zagotavlja podporo ureditvam za usklajevanje v primeru nujnih in kriznih razmer, ali zaposlen, da vodi ali nadzira tehnične naprave,

ki opravlja izmensko delo v smislu člena 56a Kadrovskih predpisov, je upravičen do dodatka, ki znaša: ◄

— ►M23 420,64 EUR ◄ – če dela v dveh izmenah, razen ob sobotah, nedeljah in praznikih,

▼M9

— ►M23 634,89 EUR ◄ , če dela v dveh izmenah, od katerih je ena nočna, vključno s sobotami, nedeljami in prazniki,

▼B

— ►M23 694,17 EUR ◄ – če dela 24 ur, razen ob sobotah, nedeljah in praznikih,

— ►M23 946,38 EUR ◄ – če dela neprekinjeno.

Za dodatek se uporablja ponder, ki se uporablja za uradnikovo plačo.

2. Če izmensko delo ne poteka ves mesec, se izplača ena tridesetina navedenega dodatka za vsak dan izmenskega dela. ►M16 ————— ◄

3. Uradnik, ki lahko dokaže, da v obdobju, ki ne presega meseca dni, ni mogel opravljati izmenskega dela zaradi bolezni, nesreče, prekinitve dela, dopusta zaradi usposabljanja ali letnega dopusta, obdrži pravico do dodatka. Če obdobje, v katerem uradnik ne more opravljati izmenskega dela, presega mesec dni, pravica do dodatka miruje od konca tega meseca do takrat, ko ponovno začne delati.

▼M15

Člen 2

Uradnik, upravičen do izplačila dodatka iz člena 1, sme prejemati dodatke za posebej naporno delo iz člena 56c Kadrovskih predpisov do največ 600 točk, kar se določi v skladu z Uredbo (ES, Euratom) št. 858/2004 ( 1 )

Člen 3

Ta uredba se smiselno uporablja za uslužbence za določen čas, pomožne in pogodbene uslužbence.

▼B

Člen 4

Člen 1 in drugi odstavek člena 4 Uredbe Sveta (Euratom) št. 1371/72 z dne 27. junija 1972 o določitvi stopenj in pogojev posebnih dodatkov, ki se lahko dodelijo uradnikom ali uslužbencem, plačanim iz skladov za raziskave in investicije, ter zaposlenim v enoti Skupnega raziskovalnega centra ali v okviru posredne dejavnosti za določene storitve posebne narave ( 2 ), se razveljavita.

Člen 5

Ta uredba začne veljati dan po objavi v Uradnem listu Evropskih skupnosti.

Uporabljati se začne 1. februarja 1976.

Ta uredba je v celoti zavezujoča in se neposredno uporablja v vseh državah članicah.